Un tanar de 27 de ani din Avrig, judetul Sibiu, este in coma la spital dupa ce a fost lovit cu salbaticie in timp ce incerca sa aplaneze un conflict.

Tata a doi copii mici, barbatul era acasa si se pregatea de culcare cand varul sau, urmarit de doi agresori, a batut la usa si i-a cerut ajutorul. Tanarul a iesit in strada, dar n-a apucat sa intervina, caci a fost izbit puternic in cap si a cazut ca secerat.

Suspectii sunt doi frati din vecini care erau, se pare, bauti. Tanarul ii cunostea din copilarie si s-a gandit ca ii va domoli cu vorba buna. In timp ce el le-a iesit in drum, varul sau s-a facut nevazut.

Marin Argint, tatal victimei: "S-a dus si el a vrut sa-i impace. Cand au ajuns, celalat a fugit cand vazut ca astia sunt agitati. Si lui i-a dat unul din cei doi frati cu o piatra in cap si celalat cu un par care l-a lasat jos. A intrat direct in coma.”

Fratele victimei si un vecin l-au dus pe ranit la spital. Medicii sunt rezevati in privinta sanselor sale de supravietuire. Agresorii au fost retinuti si risca pana la 10 ani de inchisoare pentru tentativa de omor. Sotia si cele doua fetite ale victimei, de 4 si 6 ani, s-au trezit fara nici un sprijin.

Sotia victimei: "El imi era speranta, tot. Sunt lasata cum cu doi copii mici, am doar fetita. Sunt nenorocita. Am doar un cal si un carut."

Florin reusea sa-si intretina nevasta si copiii din carausie. In afara de alocatia celor doua fete, familia nu are alt venit stabil. In aceste momente grele, orice ajutor este binevenit.